Document ID: 31999D0579

KOMISIJAS LĒMUMS
(1999. gada 28. jūlijs),
ar ko groza Lēmumus 93/42/EEK un 95/109/EK par papildu garantijām attiecībā uz infekciozo liellopu rinotraheītu liellopiem, kas paredzēti Kopienas teritorijas noteiktām daļām, un atceļ Lēmumu 97/250/EK
(paziņots ar dokumentu Nr. C(1999) 2477)
(dokuments attiecas uz EEZ)
(1999/579/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē Kopienas iekšējo tirdzniecību ar liellopiem un cūkām[1], kurā jaunākie grozījumi izdarīti ar Direktīvu 98/99/EK[2], un jo īpaši tās 9. un 10. pantu,
(1) tā kā ar Komisijas Lēmumu 93/42/EEK[3], kas grozīts ar Lēmumu 98/548/EEK[4], piešķir papildu garantijas attiecībā uz infekciozo liellopu rinotraheītu liellopiem, kuri paredzēti Dānijai, Somijai, Zviedrijai un dažiem Austrijas reģioniem, kuros minētā slimība nav sastopama;
(2) tā kā Austrija uzskata, ka tās teritorijā infekciozais liellopu rinotraheīts nav sastopams, un ir iesniegusi Komisijai apliecinošu dokumentāciju;
(3) tā kā Austrijas iestādes piemēro liellopu pārvietošanai tās teritorijā noteikumus, kas ir vismaz līdzvērtīgi šajā lēmumā paredzētajiem noteikumiem;
(4) tā kā ieteicams ierosināt noteiktas papildu garantijas, lai aizsargātu Austrijā gūtos panākumus; tā kā tādēļ ieteicams grozīt šo lēmumu, lai piešķirtu tādas pašas garantijas visiem Austrijas reģioniem;
(5) tā kā, lai nostiprinātu gūtos panākumus un sekmīgi pabeigtu uzsāktās programmas infekciozā liellopu rinotraheīta apkarošanai, ar Komisijas Lēmumu 95/109/EK[5], kurā jaunākie grozījumi izdarīti ar Lēmumu 98/621/EK[6], Austrijai ir piešķirtas noteiktas papildu garantijas; tā kā, ievērojot ierosinātos pasākumus, šis lēmums attiecīgi jāgroza;
(6) tā kā infekciozā liellopu rinotraheīta apkarošanas programma Austrijā ar Komisijas Lēmumu 97/250/EK[7] ir apstiprināta uz trim gadiem; tā kā, ievērojot ierosinātos pasākumus, minētais lēmums ir jāatceļ;
(7) tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Komisijas Lēmumu 93/42/EEK groza šādi.
1. Lēmuma 3. pantu aizstāj ar šādu pantu:
"3. pants
Attiecībā uz liellopiem, kas paredzēti šā lēmuma pielikumā uzskaitītajām dalībvalstīm vai dalībvalstu reģioniem, Padomes Direktīvas 64/432/EEK F pielikuma 1. paraugā paredzētā veterinārā sertifikāta C(4) iedaļa jāaizpilda šādi:
- aiz pirmā ievilkuma jāieraksta "infekciozais liellopu rinotraheīts",
- otrais ievilkums jānobeidz ar norādi uz Komisijas Lēmumu 93/42/EEK."
2. Pielikumu aizstāj ar šā lēmuma pielikumu.
2. pants
Komisijas Lēmumu 95/109/EEK groza šādi.
1. Lēmuma 2. pantu aizstāj ar šādu pantu:
"2. pants
Attiecībā uz liellopiem, kas paredzēti šā lēmuma pielikumā uzskaitītajām dalībvalstīm vai dalībvalstu reģioniem, Padomes Direktīvas 64/432/EEK F pielikuma 1. paraugā paredzētā veterinārā sertifikāta C(4) iedaļa jāaizpilda šādi:
- aiz pirmā ievilkuma jāieraksta "infekciozais liellopu rinotraheīts",
- otrais ievilkums jānobeidz ar norādi uz Komisijas Lēmumu 95/109/EK."
2. Pielikumā svītro norādi uz Austriju.
3. pants
Lēmumu 97/250/EK atceļ.
4. pants
Šis lēmums stājas spēkā 1999. gada 1. oktobrī.
5. pants
Šis lēmums ir adresēts dalībvalstīm.
Briselē, 1999. gada 28. jūlijā

Labels: 0
3
18
6